L'aislamiento d'os bulgaros se crebará dende a segunda metat d'o sieglo XVIII por contacto con os rusos, que abanzaban enta o sud desgastando o Imperio Otomán. En a guerra de 1768 entre o Imperio Otomán y o Imperio Ruso, as tropas rusas plegarán dica Bulgaria y en 1774 vencerán a los otomans en a batalla de Chumla. Por o tractato de Küçük-Kaynarca Rusia s'adchudica o poder de protección d'os cristians ortodoxos d'o Imperio Otomán.